paragraph_text: Holleyevo istraživanje RNK prvotno se je fokusiralo na izoliranje transportne RNK (tRNK), a zatim na istraživanje strukture alanin tRNK (molekule koja ugrađuje aminokiselinu alanin u bjelančevine). Pomoću dva enzima ribonukleaze, koji molekulu tRNK sijeku točno na odabranim mjestima, koja su određena točnim nizom nukletida, dobiveni su dijelovi molekula. Metodama kombiniranja i uspoređivanja isječenih dijelova obim enzimima, dobivene su konačne strukture molekula.